Samstarf Vatnajökulsþjóðgarðs við vísindasamfélagið er bæði lögbundið og afar verðmætt . Unnið er að fjölþættum rannsóknum í síkvikri náttúru Vatnajökulsþjóðgarðs ár hvert . Þjóðgarðurinn er einnig fjölsóttur vettvangur fyrir kvikmynda - og auglýsingatökur og notkun fjarstýrðra flygilda ( dróna ) fer vaxandi . Rannsóknir , kvikmyndataka , drónanotkun , lending loftfara utan flugvalla og ýmsar framkvæmdir eru leyfisskyldar skv. lögum og reglugerðum um Vatnajökulsþjóðgarð . Þjóðgarðsverðir veita leyfi til þessara athafna þegar svo ber undir , að ákveðnum skilyrðum uppfylltum . Ástæða þess er þríþætt : 1 ) Verndun dýrlífs innan þjóðgarðsins ; 2 ) öryggi gesta ; og 3 ) markmið þjóðgarðsins um gæðaupplifun gesta í þjóðgarðinum . Umsóknareyðublöð fyrir notkun fjarðstýrða loftfara : [ Word-skjal ] Athugið að lögregla og björgunarsveitir þurfa ekki að leita leyfis vegna löggæslu - og björgunarstarfa en ætíð skal láta starfsmenn þjóðgarðsins vita um notkun fjarstýrðra loftfara á þeirra vegum .